སྤྱིར་སྐུ་ཞབས་དོན་གྲུབ་རྒྱལ་གྱིས་དཔྱད་རྩོམ་མང་པོ་ཞིག་བྲིས་ཡོད་པ་དེ་དག་ཕྱོགས་བསྒྲིགས་བྱས་ཏེ།ད་ཐེངས་པེ་ཅིན་དུ་ཡོད་པའི་མི་རིགས་དཔེ་སྐྲུན་ཁང་གིས་པར་སྐྲུན་བྱས་ཡོད་པ་དེའི་གླེང་གཞིའི་ནང་མཁས་དབང་དོར་ཞི་རིན་པོ་ཆེ་མཆོག་གིས།དོན་གྲུབ་རྒྱལ་དང་ངེད་གཉིས་བར་ལ་ལྷག་པའི་འབྲེལ་བ་བཟའ་བོ་ཞིག་ཀྱང་མེད་ལ།ལྟ་བ་ཡང་མཐའ་གཅིག་ཏུ་མཐུན་པ་མིན་ཡང་།དེང་དུས་ན་གཞོན་ཁྲོད་ན་རིག་པ་རྒོད་པོ་འདི་འདྲ་བ་དཀོན་པར་སྣང་ལ།ཁོ་རང་ཚོད་ཀྱིས་རང་གི་མི་རིགས་ལ་ཡང་ཞབས་འདེགས་ལག་རྗེས་གང་ཙམ་བཞག་ཡོད།སྤྱིར་བཏང་གི་དེང་དུས་ཀྱི་མི་ཡི་ཚེ་ཚད་ཅིག་ཐུབ་ཡོད་ན་དེ་ཚོད་ཀྱིས་རྩོམ་རིག་གི་ལག་རྗེས་བཟང་བོ་ཞིག་འཇོག་ཐུབ་པར་སྣང་ཡང་།རང་གི་མི་རིགས་ལ་ཡང་ལས་མ་བྱུང་བས་རྐྱེན་ངན་གྱི་དབང་དུ་གྱུར་བ་བསམ་ཚེ་སྐྱོ་ཤས་དབང་མེད་དུ་སྐྱེ།